W

W w
pisi|W täht
W (väiketähena w) ehk kaksis-v [kaksis-vee] on eesti tähestiku ja teiste ladina kirja kasutavate tähestike täht. W on ladina tähestiku 23. täht. Eesti tähestikus on W võõrtäht.

W on tekkinud keskajal kahe v- või u-tähe ligatuurist.

Eesti vanas kirjakeeles kasutati w-d tänapäeva v asemel. 20. sajandi alguskümnendeil hakkas w-täht järk-järgult asenduma v-tähega, esimesi märke v kasutamise kohta leiab 1905. aastast (Gustav Suits) ja 1907. aastast (Eesti Kirjandus). 1919.–1920. aastatel otsustati Eesti Kirjanduse Seltsi keeletoimkonna koosolekutel w asemel kasutada v-d. Sealt alates muutus v eelistatavaks, 1930. aastatel ainusoovitatavaks, ent alles 1930. aastate lõpuks oli ta enam-vähem juurdunud. Ühtlasi tähendas see, et w-d loeti võõrtäheks.Tähestiku ajalugu EKI teatmikus

 Sümbolina 
W on volframi sümbol.
W on võimsuse mõõtühiku vati tähis.
W on aminohappe trüptofaani tähis.

 Viited 

 Vaata ka 
W rahvuspark
W. ehk George W. Bush oli USA 43. president.
"W." on Oliver Stone'i film George W. Bushist.
"W" on 1974. aasta põnevusfilm, mille lavastas Richard Quine.

Kategooria:Ladina tähed
Kategooria:Ladina kirja ligatuurid